เสี่ยเจริญซื้ออีกแล้ว คราวนี้เป็นตลาดดอทคอม
เสี่ยเจริญไม่ยอมตกขบวน รุกตลาดอีคอมเมิร์ซ ตลาดดอทคอมเกิดจากจุดเริ่มต้นของแนวคิดในการพัฒนาเว็บไซต์เพื่อประกาศซื้อ-ขายของมือสองของเด็กวัยรุ่นกลุ่มหนึ่งเมื่อ 19 ปีที่แล้ว  มาวันนี้จากธุรกิจเล็กๆ ในสมัยนั้น กลับกลายมาเป็นธุรกิจอีคอมเมิร์ซชั้นนำของไทยที่ชื่อว่าตลาดดอทคอมซึ่งมีรายได้หลักร้อยล้านบาท  แล้วก่อนที่เสี่ยเจริญจะมาซื้อกิจการนี้ บริษัทผ่านอะไรมาบ้าง  ลงทุนแมนจะเล่าให้ฟัง
25 เม.ย. 2561

เสี่ยเจริญซื้ออีกแล้ว คราวนี้เป็นตลาดดอทคอม / โดย ลงทุนแมน
เสี่ยเจริญไม่ยอมตกขบวน รุกตลาดอีคอมเมิร์ซ
ตลาดดอทคอมเกิดจากจุดเริ่มต้นของแนวคิดในการพัฒนาเว็บไซต์เพื่อประกาศซื้อ-ขายของมือสองของเด็กวัยรุ่นกลุ่มหนึ่งเมื่อ 19 ปีที่แล้ว
มาวันนี้จากธุรกิจเล็กๆ ในสมัยนั้น กลับกลายมาเป็นธุรกิจอีคอมเมิร์ซชั้นนำของไทยที่ชื่อว่าตลาดดอทคอมซึ่งมีรายได้หลักร้อยล้านบาท
แล้วก่อนที่เสี่ยเจริญจะมาซื้อกิจการนี้ บริษัทผ่านอะไรมาบ้าง
ลงทุนแมนจะเล่าให้ฟัง
ตลาดดอทคอมนับเป็นหนึ่งในเว็บไซต์อีคอมเมิร์ซรายแรกๆ ของประเทศไทย ก่อตั้งขึ้นในปี 2542 โดยกลุ่มเด็กวัยรุ่นกลุ่มหนึ่งนำโดย คุณภาวุธ พงษ์วิทยภานุ ผู้ก่อตั้ง
โดยที่แรงบัลดาลใจของคุณภาวุธในการก่อตั้งเว็บไซต์เกิดจาก วันหนึ่งเขาได้อ่านบทความของเด็กมัธยมจากหนังสือพิมพ์เรื่องการเก็บข้อมูลจากเว็บไซต์และสร้างรายได้ให้เด็กกลุ่มนั้นกว่า แสนบาท
จากจุดนี้เองทำให้คุณภาวุธ ได้ชักชวนเพื่อนๆ ให้มาร่วมกันพัฒนาเว็บไซต์ 
 ที่เป็นเว็บไซต์ประกาศซื้อ-ขายของมือสอง หลังจากนั้นไม่นานพวกเขาจึงได้เริ่มก่อตั้ง 
 เพื่อเป็นตลาดนัดซื้อขายสินค้าออนไลน์ และเปิดให้บริการขึ้นในปี 2544
ในช่วงนั้นกระแสการเติบโตและการขยายตัวของธุรกิจอีคอมเมิร์ซเพิ่มขึ้นเรื่อยๆ จนมีนักลงทุนเข้ามาขอร่วมลงทุนกับคุณภาวุธเป็นระยะๆ ทำให้คุณภาวุธค่อนข้างมั่นใจว่าแนวโน้มธุรกิจนี้จะเติบโตขึ้นในประเทศไทย
ในปี 2544 บริษัท โมโนเทคโนโลยี จำกัด (บริษัทแม่ของช่อง MONO29 ในปัจจุบัน) ได้เข้ามาร่วมลงทุนในตลาดดอทคอม ทำให้มีการขยายธุรกิจจากคนทำงานกลุ่ม เล็กๆ กลายมาเป็นทีมงานที่ใหญ่ขึ้น ทำให้มีการพัฒนาพัฒนาเว็บไซต์ไปอีกหลายอย่าง
พอมาในปี 2551 ทางกลุ่มของคุณภาวุธ ได้ทำการซื้อหุ้นคืนจากกลุ่ม โมโนเทคโนโลยี กลับคืนมาทั้งหมด
ในปี 2552 บริษัท ราคุเท็น ซึ่งถือว่าเป็นยักษ์ใหญ่อีคอมเมิร์ซจากญี่ปุ่น ได้ประกาศเข้าซื้อหุ้นของตลาดดอทคอม จำนวน 67% ด้วยเงินลงทุน 114 ล้านบาท (เท่ากับว่ามูลค่าบริษัทถูกประเมินไว้ที่ 170 ล้านบาท) และได้มีการนำเอาระบบการบริหารจัดการ รวมไปถึงวางแผนที่จะขยายกิจการเว็บไซต์อีคอมเมิร์ซผ่านทางตลาดดอทคอมเพิ่มเติม
ในปี 2559 ราคุเท็นได้ตัดสินใจขายหุ้นในตลาดดอทคอมเพื่อปรับยุทธศาสตร์ทางธุรกิจ โดยมุ่งเป้าไปเป็นการให้บริการโมบายแอปพลิเคชันที่เปิดให้ผู้บริโภคซื้อขายกันเองผ่านอุปกรณ์มือถือแทนที่จะผ่านเว็บไซต์อีคอมเมิร์ซ
ปัจจุบัน ตลาดดอทคอมมีบริการหลักๆ ผ่านเว็บไซต์ทั้งหมด 4 แห่ง คือ
 ให้บริการเว็บไซต์สำหรับช้อปปิ้งออนไลน์
 เป็นเว็บไซต์สำหรับตลาดซื้อ-ขายของมือสอง
 เป็นตลาดศูนย์กลางร้านค้า และสินค้าราคาถูก
 เป็นเว็บไซต์สำหรับผู้ประกอบการที่สนใจเปิดร้านค้าออนไลน์
รายได้และกำไรของ บริษัท ตลาดดอทคอม จำกัด
ปี 2557 รายได้ 65 ล้านบาท ขาดทุน 47 ล้านบาท
ปี 2558 รายได้ 45 ล้านบาท ขาดทุน 55 ล้านบาท
ปี 2559 รายได้ 164 ล้านบาท กำไร 101 ล้านบาท
ปัจจุบัน ตลาดดอทคอมมีร้านค้าที่ให้บริการกว่า 200,000 ร้าน มีสมาชิกกว่า 2 ล้านคน มีสินค้าไม่ต่ำกว่า 3 ล้านรายการ
ทุกวันนี้คงไม่มีใครสงสัยในการเติบโตของธุรกิจอีคอมเมิร์ซอีกต่อไป ในปี 2559 ธุรกิจอีคอมเมิร์ซของไทย มีมูลค่า 2.5 ล้านล้านบาท ขณะที่ปี 2560 มูลค่าดังกล่าวอยู่ที่ 2.8 ล้านล้านบาท เติบโตขึ้นประมาณ 10%
จนเมื่อเดือนมีนาคม ปี 2561 กลุ่มทีซีซีของคุณเจริญ สิริวัฒนภักดี ได้ให้บริษัททีสเปซ ดิจิตอลเข้ามาถือหุ้นจำนวน 51% ในตลาดดอทคอม เพื่อปรับโมเดลธุรกิจมุ่งเน้นอีคอมเมิร์ซแบบครบวงจร
โดยที่คุณภาวุธ พงษ์วิทยภานุ ถือหุ้นอยู่ 49% ยังทำหน้าที่เป็นกรรมการผู้จัดการ และเป็นผู้บริหารหลักของตลาดดอทคอมต่อไป
เท่ากับว่าตอนนี้ตลาดดอทคอมมีแบ็คอัพที่มีสายป่านยาวไม่แพ้ใคร
แต่ก็ต้องติดตามกันต่อไปว่าเว็บไซต์อีคอมเมิร์ซเก่าแก่ของเมืองไทยแห่งนี้จะต่อสู้กับ คู่แข่งหน้าใหม่จากต่างประเทศอย่าง ลาซาด้า และ ช็อปปี้ ได้อย่างไร..
----------------------
<ad> เสี่ยเจริญซื้ออีกแล้ว แต่เราเป็นหนี้อีกแล้ว
เจอดอกเบี้ยบัตรเครดิต และสินเชื่อส่วนบุคคลแสนแพง
รวมหนี้และลดดอกเบี้ยลง เริ่มต้น 5.5% ด้วยบ้านหรือคอนโดของคุณ
บริการฟรีจาก Refinn ช่วยคุณหาธนาคารที่เหมาะสมได้ คลิกที่นี่ 
----------------------
Reference
-
-
-
-
-
-
-
-
[5644].